CELEX: 22006D0032
Language: sk
Date: 2006-03-10 00:00:00
Title: Rozhodnutie Spoločného výboru EHP č. 32/2006 z  10. marca 2006 , ktorým sa mení a dopĺňa príloha VI (Sociálne zabezpečenie) k Dohode o EHP

1.6.2006   
            
            
               SK
            
            
               Úradný vestník Európskej únie
            
            
               L 147/49
            
         
      ROZHODNUTIE SPOLOČNÉHO VÝBORU EHP
   č. 32/2006
   z 10. marca 2006,
   ktorým sa mení a dopĺňa príloha VI (Sociálne zabezpečenie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha VI k dohode bola zmenená a doplnená rozhodnutím Spoločného výboru EHP č. 118/2005 z 30. septembra 2005 (1).
            
         
               (2)
            
            
               Nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci Spoločenstva (2), je začlenené do dohody.
            
         
               (3)
            
            
               Názov nariadenia (EHS) č. 1408/71 bol zmenený a doplnený nariadením (EHS) č. 1390/81 (3), ktoré rozšírilo jeho pôsobnosť na samostatne zárobkovo činné osoby a ich rodinných príslušníkov.
            
         
               (4)
            
            
               Do prílohy IIa k nariadeniu (EHS) č. 1408/71 sa urobí nový zápis týkajúci sa Nórska,
            
         ROZHODOL TAKTO:
   Článok 1
   V bode 1 (nariadenie Rady (EHS) č. 1408/71) prílohy VI k dohode sa v úprave (m) pod nadpis „ZC. NÓRSKO“ dopĺňa toto písmeno:
   
               „d)
            
            
               Osobitné dávky v súlade so Zákonom č. 21 z 29. apríla 2005 o doplnkových príspevkoch pre osoby s krátkou dobou pobytu v Nórsku.“
            
         Článok 2
   Toto rozhodnutie nadobúda účinnosť 11. marca 2006 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (4).
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 10. marca 2006
      
         
            Za Spoločný výbor EHP
         
         
            predseda
         
         R. WRIGHT
         
      
   
   
      (1)  Ú. v. EÚ L 399, 22.12.2005, s. 22.
   
      (2)  Ú. v. ES L 149, 5.7.1971, s. 2. Nariadenie naposledy zmenené a doplnené nariadením Európskeho parlamentu a Rady (ES) č. 647/2005 (Ú. v. EÚ L 117, 4.5.2005, s. 1).
   
      (3)  Ú. v. ES L 143, 29.5.1981, s. 1.
   
      (4)  Nie sú uvedené žiadne ústavné požiadavky.